AlexejDobrolubov/national_council_slovak_2010 huggingface dataset:
88. schôdza NR SR - 7.deň - B. popoludní
Dátum: 2023-03-23
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

157. Pán kolega Šefčík, ja už som vás na to upozorňoval v minulosti, a teraz to musím urobiť znovu, možnože nejakou inou formou. Vy máte taký, by som povedal, veľmi letný, nezáväzný vzťah k deviatemu prikázaniu. Povedal by som, taký liberálny, kedy sa vám to hodí, tak áno a kedy, tak nie. Jednoducho používať tu takúto frazeológiu ako vy, kde hádžete do jedného vreca Hitlera s nejakým presvedčením a s nejakou debatou o tom, že čo toto uznesenie, proti ktorému bojujete, uznesenie Európskeho parlamentu, že čo to naozaj znamená a čo to neznamená. Je to opovážlivosť minimálne. Vy nemáte rešpekt pred nikým, vy tu len presadzujete svoje vlastné záujmy, pretože vy nie ste žiaden konzervatívec ani nič, vy ste, vy sa potrebujete len zavďačiť niekomu, kto vás v tejto funkcii bude držať aj v budúcnosti. O tomto to celé je a vy budete spomínať Hitlera, vy a s kým, prosím vás idete prijať toto uznesenie, s kým? No predsa s neonacistami a s mafiou, tí za to budú hlasovať. Takže nehovorte nám tu nič o Hitlerovi, buďte taký láskavý, lebo vy sa na tých neonacistov spoliehate teraz momentálne, že oni s vami budú hlasovať tak, aby sa toto prijalo. Však to povedzte rovno.
88. schôdza NR SR - 7.deň - B. popoludní
Dátum: 2023-03-23
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

100. Pán kolega, nehnevaj sa, ale ja teda v tom mojom vystúpení nevidím žiaden útok na kresťanov. Práve naopak. Ja si myslím, že dovolávanie sa kresťanskej morálky nie je útok na kresťanov a citovaním základov kresťanskej náuky o tom, že treba milovať blížneho svojho ako seba samého. Ja si myslím, že to nie je útok na kresťanov. Takže ja si myslím, že to došlo k nedorozumeniu. A k ďalšiemu nedorozumeniu došlo aj v súvislosti s tým, že si myslím, že takýto počin, o ktorom tu teraz diskutujeme, že je hlúpy a tí, ktorí ho presadzujú, že sú hlúpi a nevzdelaní, a ja v tom nevidím nič iné ako nejaký postreh, ktorý, ktorý som tu predniesol a ja nemám najmenší problém s potvrdením skutočnosti, že existujú veci, oblasti, v ktorých ja som hlúpy a nevzdelaný. To je proste realita. V dnešnej dobe je najväčší problém ten, že ľudia sa angažujú v oblastiach aj verejne, v ktorých sú hlúpi a nevzdelaní. To je najväčší problém, že každý má možnosť presadzovať svoje názory a náhľady bez toho, aby mal hlbší vhlad do problematiky a to sa práve tu deje a preto som na túto tému začal a nijako to nesúvisí s tým, že aký je môj vzťah ku kresťanstvu alebo ku všeobecnej hlúposti vrátane mojej vlastnej a všeobecnej vzdelanosti vrátane mojej vlastnej.
88. schôdza NR SR - 7.deň - B. popoludní
Dátum: 2023-03-23
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

94. Tak zareagujem naraz na obidvoch relevantných predrečníkov. Pán Kuriak, ja nie som si vedomí, že by som akokoľvek urážal ľudí, ktorí sú hlúpi a nevzdelaní. Práve naopak. Veď Kristus povedal blahoslavení chudobní duchom. Takže ja som len povedal, že rozumiem tomu, že niektorí ľudia sú hlúpi a nevzdelaní. Mám pre to porozumenie. Čiže vy to hneď spájate s tým, že vás kvôli tomu nejako podceňujem. Opak je, opak je pravdou. Úplne s vami súhlasím v tom, že je veľký rozdiel medzi múdrosťou a vzdelanosťou. To je, sú dve rôzne veci a súhlasím, že veľa veľmi vzdelaných ľudí nie sú až takí múdri, ako si myslia a jeden no. Takže nechcem byť príliš aktuálny, ale sú aj aktuálne príklady toho a takže verte tomu, že nič urážlivé som tým nemyslel a určite a úprimne sa domnievam, že keby ste mali možno mať väčší rozhľad, že by ste aj vy dokázali zmeniť názor na túto problematiku, len, bohužiaľ, ste nemali to šťastie, aby sa vám tie, tie rozhľady nejako takto rozšírili a ja som sa tu pýtal hneď promptne, že či som urazil nejakých kresťanov, dostal som potvrdenie od niekoho veľmi relevantného, že k ničomu takému nedošlo. Takže, prosím vás, nevymýšľajte si.
88. schôdza NR SR - 7.deň - A. dopoludnia
Dátum: 2023-03-23
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

115. Ďakujem pekne. Súhlasím s tým, čo bolo povedané mojím kolegom Jurajom Krúpom, že tu sa jedná o základné ľudské práva a takéto uznesenie v podstate spochybňuje to, že či Slovenská republika je štátom, ktorý bojuje o základné ľudské práva pre všetkých aj pre menšiny, aj pre sexuálne menšiny, aj pre transrodových ľudí a tak ďalej. Ja si myslím, že takéto uznesenie, podobne ako to uvádzal kolega Krúpa, vedie k ďalšiemu rozdeľovaniu spoločnosti, pretože neberie v úvahu všetko, čo bolo povedané v tom rozhodnutí Európskeho parlamentu, na ktoré toto uznesenie má reagovať. A uvádzanie v tomto uznesení takých tvrdení, že je rovnako necitlivé nenávistné, že sú rovnako necitlivé nenávistné prejavy voči menšinám, že tieto rovnako narúšajú spoločenskú spoločenský súlad ako tzv. presadzovanie ideológie, ktoré sú v rozpore s demokratickými princípmi, to je jednoducho klamstvo. Pretože žiadne, o žiadnej ideológie v súvislosti s LGBTI+ ľuďmi sa nejedná. To, že niekto sa narodí alebo je človekom, ktorý je gay alebo lesba, alebo je transrodový človek, to predsa nie je ideológia, ale vy to takto podávate, a tým vytvárate rozkol v spoločnosti. Je to tragické, že toto vy považujete za kresťanstvo. Veď kde je kresťanská láska v tomto, to mi vysvetlite.
88. schôdza NR SR - 1.deň - B. popoludní
Dátum: 2023-03-14
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

110. Ďakujem pekne. Pán kolega Urban, vy ako lekár, samozrejme, máte na to náhľad ako lekár, to je pochopiteľné a neuberám vám to, že máte dobrý úmysel, len zabúdate na jednak to, čo už tu všetko bolo povedané o tom návrhu a čo jednoducho ignorujete. Teraz sme boli svedkami toho, že niekto hovoril, že tam bude viacej tých ľudí, no nie, jedna osoba tam bude. A potom zabúdate na to, čo bolo už povedané a to bolo to, že rozhoduje lekár. A samozrejme, keď to jeho rozhodnutie bude nad rámec toho, čo zákon stanovuje, že to musí byť primerané, môžu sa potom tí rodičia alebo rodič sa môže obrátiť na súd o nápravu, ale realita je taká tohto návrhu, že má rozhodnúť lekár. A potom by som ešte povedal pár slov k tomu, čo ste povedali o tom, že mali sme sa viacej radiť s lekármi a tak ďalej. Je pochopiteľné, že, alebo nie pochopiteľné, ale je prirodzené, že lekári sa bránia každej zmene, pretože to je ľudská nátura, ľudia sa bránia zmene, pretože to môže byť komplikácia. Lenže problém je v tom, že, ako tu aj bolo povedané, že zmeňte to, ako fungujú tie nemocnice, rozšírte priestory a tak ďalej a potom to môžete urobiť. No nie, tak to nefunguje v živote. V živote to funguje tak, že najprv to upravíme a potom musia tie nemocnice sa tomu prispôsobiť. Takto funguje reálny život. Pretože najprv ide idea a potom, potom ide realizácia. A vy chcete, najprv to prispôsobte a potom si prijmite takýto zákon. Takto v živote to nefunguje.
88. schôdza NR SR - 1.deň - B. popoludní
Dátum: 2023-03-14
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

66. Všetky námietky proti tomuto návrhu sa dajú zhrnúť asi pod dve alebo tri kategórie. Prvá je, že sa tam môže jednať o viacej osôb. Nie, jedná sa len o jedinú osobu. Spojka ale, upozorňujem teda poslancov, prečít... predpokladal by som, že takúto schopnosť rozlišovať právny text by mal mať každý poslanec spoj, spolka, spojka ,ale´ je vzájomne vylučujúca. Buď jeden, alebo druhý. Takto je to napísané. Takže nehovorte tu o pluralite tých osôb. Je tam napísané len jedna osoba. Za druhé, je druhá skupina námietok. Je tu v oblasti toho, že čo keď a keď nastane taká situácia alebo iná situácia. No, preto je tam napísané, že o tom, že či tá situácia znesie toho rodiča tam, alebo už nie, o tom rozhoduje lekár. To je jeho rozhodnutie. Proti takému rozhodnutiu je možné sa brániť súdnou cestou alebo prostredníctvom možno úradu na, úradu na dohľad. Ale rozhodnutie je na lekárovi, čiže táto debata by mala skončiť. A teraz celá táto debata mi pripadá ako tá, ktorú vedú sudcovia o tom, že nedá sa, nedá sa to urobiť, aby sme mali u nás súdnictvo také, ako je v Rakúsku alebo v Nemecku. Proste sa to nedá. Nie sme to schopní a je to aj zbytočné. Načo, veď takto nám to stačí. Nie, nestačí. Jednoducho je na to prá... a nedebatujte, prosím, o tom, že či je na to právo. Je na to právo a teraz môžme zahltiť Ústavný súd nejakými žalobami, ale tu sa to dá vyriešiť jednoduchým zákonom. Je nesprávne tomu odporovať.
3. schôdza NR SR - 1.deň - B. popoludní
Dátum: 2020-03-24
Poslanec: Baška, Jaroslav (SMER - SD)
Druh vystúpenia: Vystúpenie s faktickou poznámkou

101. Ďakujem veľmi pekne. Pán poslanec Kuffa, presne, máte pravdu, je to prílišný zásah do súkromia. A vždy, keď sa menila legislatíva tak, že sa viac otvorila k tomu, aby niektoré orgány, ktoré sú na to zo zákona určené, mohli sledovať, odpočúvať alebo riešiť časť, alebo dostať sa k časti telekomunikačného tajomstva, tak to bol vždy problém. Aj dnes bolo spomenuté viackrát prípady z minulosti, kedy bola aj Vojenská spravodajská služba zneužitá na protizákonné odposluchy, využívanie telekomunikačného tajomstva a ďalších. Načo sú hygiene dáta z telekomunikačného tajomstva pod bodom b) a c)? Prevádzkové údaje. Načo sú im telefónne čísla, hygiene, obchodné meno, sídlo právnickej osoby, obchodné meno, miesto podnikania fyzickej osoby, podnikateľa, osobné údaje fyzickej osoby, meno, priezvisko, titul, adresa trvalého pobytu a tak ďalej. Prečo nestačia len lokalizačné údaje? Pán poslanec Kuffa má pravda. Pani ministerka, mali by ste tento celý čl. IV vyhodiť z tohto zákona, pretože sú tam aj dobré veci. A bavíme sa celý čas o tomto zákone, práve o tomto spornom čl. IV. Pani ministerka, navrhujem inú vec. To tu dnes vôbec nepadlo. Patrí to pod rezort ministerstva spravodlivosti a dobre viete, že sa investovalo veľmi veľa miliónov do tzv. tých náramkov na domáce väzenie. Prečo neprídete s takýmto návrhom, využiť tieto technológie práve pre týchto ľudí, ktorí majú byť v domácej karanténe? Úplne jednoduchá vec. Treba tú technológiu zobrať, oprášiť, spraviť k tomu legislatívu, že sa to dá použiť aj na túto karanténu, na toto domáce väzenie vlastne to je. A takýmto spôsobom tých ľudí monitorovať. Nie cez telekomunikačné tajomstvo a cez telekomunikačných operátorov. Alebo druhú vec, urobte to ako trestný čin ako v Maďarsku. Proste šírenie koronavírusu.
76. schôdza NR SR - 1.deň - A. dopoludnia
Dátum: 2022-11-11
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

39. Keď mal svoj príhovor Laco Kamenický, tak tu boli štyria poslanci vládnej koalície. Keď hovoril teraz Rišo Raši, tak tu boli dvaja. To už nie sú ani traja mušketieri, to už máme - 50 %. To už jak v tej pesničke Roba Grigorova ´Dvaja´, aké krásne je mať rád. Toto je naozaj taký výsmech, kolegovia, taký výsmech. Takejto vážnej téme. Ešte raz, kolaps nemocníc, kolaps zdravotníctva, tu ide o život. Ľudia budú umierať a vy ste tu dvaja. Teraz traja, došiel Šudík, či jak sa volá. Traja. Waw. Áno, Grendel tu byť musí, lebo vedie schôdzu. Nebláznime. Ježiš, vy sa teraz idete pýšiť tým, že došiel ďalší, že štyria. Výborne, tlieskajme vám. Štyria, je vás 90 dokopy. Vy ste boli vláda 90-tich. Keď tu boli riešené potraty, tak vás tu bolo 150. Ale keď sa tu rieši kolaps nemocníc, tak ste tu traja. A teraz kričí jeden, že štyria, že hurá. To nemyslíme vážne! Ešte raz. Celý tento chaos v zdravotníctve od prvého dňa nastal, od prvého dňa tejto vlády. Spomeňme si na Matovičove atómovky - celoplošné testovanie, kvôli ktorému umierajú ľudia. Tu Matovič riadil, plagiátor Matovič, riadil zdravotníctvo. Nie lekári, nie profesori, Matovič, plagiátor Matovič. A teraz vydiera Lengvarskeho a nedáva mu peniaze, lebo sa nemajú radi. Toto je dráma. On z toho robí melodrámu. Zase máme nejakú telenovelu. Veď to je tragédia pre tento národ. Ja si pamätám, keď tu protestovali zdravotníci pred parlamentom, čo ich Mikulcova polícia brala do väzby, pamätáte si to? Som sa s nimi rozprával, hovorili v jakých šialených podmienkach pracujú, bez peňazí, nemajú ako uživiť svoje rodiny a boli v prvom nasadení. Boli v prvej línii. Sa tu sviečky zapaľovali a podobne. matovičovci tu robili šou, ale nevedia sa o nich postarať. Toto je taká hanba slovenskej vlády, že sa hanbite aspoň vy traja, či štyria, či piati, či koľkati tu ste! Veľká hanba!
76. schôdza NR SR - 1.deň - A. dopoludnia
Dátum: 2022-11-11
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

13. Ďakujem pekne. Som veľmi rád, že Laco Kamenický pomenoval tri kľúčové faktory v tejto kríze. Za prvé, kolabujú nemocnice. Ide reálne o život a tuto z vládnej koalície sedia traja mušketieri - Portos, Atos, Aramis a Záborská. Štyria ľudia. Štyri kusy. Kolabujú nemocnice. Tu je naozaj najvážnejší problém, aký môže nastať v krajine a oni si dneska idú váľať svoje zadky niekam do svojich teplých domov a kašľú na ľudí, že budú umierať v nemocniciach. Toto je tragédia. Kde je premiér? Kde je pani Čaputová? Ešte raz. Ide skolabovať zdravotníctvo. Kde ste? Po druhé. Vláda má k dispozícii 35 mld. Dokáže nájsť peniaze na obrnené transportéry. Dokáže nájsť peniaze na to, aby niekde na Ukrajine sa vraždili ľudia. Ale nevie nájsť peniaze na to, aby sme pomáhali našim seniorom, lebo tí budú prví umierať, pokiaľ skolabuje zdravotníctvo. Ale ako povedalo OĽANO, seniori volia SMER, takže o seniorov sa netreba starať. Že áno? A potom sú tu traja. Tretia vec. Takéto lekárske štrajky tu boli vždy iba za vlády pravice. Vždy. A to povedal Vlado Baláž úplne presne. V roku 2006, keď tu vládol Dzurinda. V roku 2011, keď tu vládla Radičová, a dnes, keď tu vládne Heger. A vždy sme tie vaše špinavosti potom museli riešiť my, keď sme prišli ako ľavica späť k moci. A sem to speje. Vy absolútne neviete nič riešiť. Absolútne nič. To, čo ponúkate Slovensku, je len chaos, rozvrat a arogancia. A už to vidia aj lekárski odborári, konečne. Dobré ráno, stará mama. Ďakujem pekne.
74. schôdza NR SR - 1.deň - B. popoludní
Dátum: 2022-10-06
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

44. Ďakujem pekne. Zásadný problém je a upozornil na to pán predseda, že Matovič s Lipšicom zneužívajú systém trestného práva na kriminalizáciu opozície, ale ako bonus zisťujeme, že ho používajú ešte aj na vydieranie vlastných koaličných partnerov, lebo ako inak čítať to, že sme tu mali obvinenia Pčolinského, Linharta, Borguľu, a ja sa stavím s vami, že každú chvíľku kvôli Matovičovej pomste teraz príde nejaká NAKA vykopnúť dvere niekomu zo SaS-ky. To je stopercentné. Na to sa pripravme. A Sulík, myslím si, že už ráta dni, kedy to príde. Toto jednoducho je systém práce Igora Matoviča a Daniela Lipšica. Ale takto, preboha, nemôže fungovať právny a demokratický štát. Toto my dokola hovoríme. A viete, keby to boli iba v rovine, že sa tu obviňujeme, ale opakujem, po vás ostávajú mŕtvoly. A pán predseda spomínal advokáta Krivočenka. Ja opätovne spomínam Milana Lučanského, pretože na Slovensku je pre mnohých ľudí hrdinom, lebo naozaj zatváral tých ťažkokrkých mafiánov. Bol to hrdina. A viete, kto stál za jeho prípadom? Lebo to meno tu bolo dneska veľakrát spomínané. Kto bol ten hlavný udavač, ktorý svedčil v neprospech a vymýšľal si špinu na Milana Lučanského? No bol to Bernard Slobodník. A potom ešte pán František Böhm, ktorý sa záhadným spôsobom zasamovraždil, lebo tu sa zasamovražďujú každý. Ešte dokonca aj Milan Lučanský si údajne samovylúpol oko. A takéto nezmysly tlačíte slovenskej verejnosti. Čiže Bernard Slobodník. A kto bol advokátom Bernarda Slobodníka v tom čase, keď obviňoval Milana Lučanského? No Daniel Lipšic! A teraz jeho Úrad špeciálnej prokuratúry vyšetroval potom toho Milana Lučanského a robí túto špinu. No, tak tam sú také prepojenia, že to nemôžeme jednoducho ignorovať. A keď dneska ešte spomeniem, že pána Slobodníka obhajuje pán Kubina, ktorý bol poradcom prezidentky Čaputovej, toto je jedna obrovitánska mafia.
71. schôdza NR SR - 1.deň - B. popoludní
Dátum: 2022-09-13
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

56. Ďakujem pekne za reakcie. Ja môžem potvrdiť, keď sme, keď ste viacerí hovorili o tom, aké skúsenosti majú policajti s pánom Mikulcom či pánom Hamranom, oni týmito ľuďmi pohŕdajú. Ja chodím na výsluchy prakticky ako na klavír, pretože mám svoje názory a to, samozrejme, je trestné v demokracii a slobode. Ale policajti, radoví policajti mi veľmi úprimne povedia, no prvá vec, ktorú sa ťa vždy spýtajú, keď je pred referendom, kde to môžme podpísať. Lebo oni majú plné zuby tejto vlády, takisto ako každý sektor tejto verejnosti. A viete, ja už mám aj taký pocit, že, že sa zbytočne venujeme OĽANO, veď to je mŕtvy projekt, to je koniec, chlapci, šlus, definitíva. Máte momentálne osem percent, po zime budete mať 0,8 %. Však to je úplne zrejmé. Však nemáte vládu, máte tu nejaký menšinový nejaký blázninec. A to myslíte, že toto bude stačiť, hej, že dojde Matovič a nakričí tu na ľudí. Však to už nikoho nezaujíma. To tu robí už tri roky, to už je naozaj číslo, ktoré je obohraté. Už ani v cirkuse by ho nechceli. Takže poďme sa venovať skôr tomu, kto ho ešte drží pri tom koryte. Kto to ešte stále drží túto vládu? No je to Čaputová. A toto je naozaj veľmi zvláštne, že mala možnosť, ústavnú možnosť ako zrušiť túto vládu, ako vás vypnúť referendom. Mohla vypísať referendum na 29. októbra a bolo by vybavené. A čo spravila ona? Sa tam vyhovára na ústavných právnikov. Zvláštne, že v prípade americkej obrannej dohody nejaké pochybnosti, ktoré priniesol len taký generálny prokurátor Maroš Žilinka a ďalší významní právnici, dokonca ústavní právnici, to nevadilo. To sa nebolo treba na Ústavný súd obrátiť. Vtedy nie. Vtedy to do sekundy, išla si nohy polámať, aby to mohla podpísať, aby americkí kamaráti boli šťastní. Ale v prípade referenda, najvyššej formy priamej demokracie, keď v ústave je napísane, že suverénom je ľud, tak sa jej zdá byť pochybné, či môže ľud povedať, že už si neželá vládu, túto vládu. Veď to je absurdné. Čaputová kryje Matoviča. Bodka.
71. schôdza NR SR - 1.deň - B. popoludní
Dátum: 2022-09-13
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

26. Pán Mikulec, psychická choroba Igora Matoviča je zjavne prenosná a vy ste jeho prvou obeťou. Naozaj vzbudzujete ľútosť, lebo u Matoviča to je autentické, hej? On naozaj má v sebe tú psychiatriu, ale vy sa tu strápňujete pred celým národom, preboha. Človeče, vy ste sa opil dnes pred touto schôdzou? Však to, čo ste tu predvádzali, jeden minister nemôže povedať. Vy dokážete hovoriť a obhajovať ľudí v NAKA, ktorí chceli zabíjať deti? To myslíte vážne? To znamená, že aj vy chcete zabíjať deti?! Tak to povedzme celé verejnosti. Toto je vláda, ktorej nevadí, že chcú policajti zabíjať a vraždiť malé deti! Toto je v poriadku, pán Mikulec?! Je v poriadku, že ste trýznili Milana Lučanského?! Pán Kaľavský to jasne povedal: "Trýznili sme Milana Lučanského. Nedávali sme mu poštu od dcérky a posielali sme mu vyhrážky." Toto povedal váš vtedajší člen operatívy Kaľavský. A dneska hovoríte, že vraj to nie je čestný a spravodlivý policajt. No zato tí vaši úžasní kajúcnici sú všetci čestní a spravodliví. Veď to sú mafiáni a priznaní zlodeji! Takže tí sú v poriadku, ale v prípade teda Kaľavského je všetko problém. Pán Mikulec, tá vaša poznámka o SNP, preboha, naši povstalci sa ešte teraz obracajú v hrobe. Takže my keď sme oslavovali víťazstvo nad fašistami v druhej svetovej vojne s Rusmi, ktorí si najviac v tejto vojne vytrpeli, tak to je problém, ale to, že vy to oslavujete s Nemcami, to je úžasné, fantastická vec! Vy ste sa už kompletne zbláznili?! Boli ste na tom SNP? Však vy ste vyhnali ľudí z osláv konca druhej svetovej vojny, víťazstva v SNP, ste tam ani ľudí neposlali. Ostreľovačov ste na nich posielali. Chceli ste ich možno zabíjať, pokiaľ by sa chceli k vám náhodne priblížiť. Toto ste vy, papaláši a zlodeji! A o vašom zlodejstve ešte budem veľa rozprávať.
67. schôdza NR SR - 3.deň - A. dopoludnia
Dátum: 2022-06-28
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

26. Ďakujem pekne pánovi poslancovi Kamenickému za precíznu argumentáciu. Prepáčte, ale k tej dovolenke, už to, že prerušujete, pán podpredseda, schôdzu, aby ste sa takýmto spôsobom agitovali za svojho šéfa. No on išiel na dovolenku a kvôli tomu sme prerušili schôdzu. Ako nebláznime. Viete si predstaviť, že by v Nemecku, ktoré vyhlásilo stav výstrahy, lebo nemajú plyn, lebo naozaj je katastrofálna situácia v Európe, že by si minister hospodárstva odbehol s dcérkou niekam do Dubaja, alebo neviem kam, a tam sa vyvaľoval na pláži a špliechal sa o vlny. Viete si to predstaviť? Vy si to už konečne uvedomte, že sme v kríze a tá, že tá kríza dopadá na plecia občanov. Boli sme aj v Lacom Kamenickým v Banskobystrickom kraji, v Nitrianskom kraji. Všade ľudia hovoria o zdražovaní, kde majú na to, preboha, zobrať? Tie ceny idú o stovky eur hore, keď sa jedná o energie a tak ďalej. A vy nič, ešte sa tvárime, že sa láskavo už Sulík vrátil z dovolenky a už bol na Úrade vlády. No úžasné, gratulujem. Minister hospodárstva si nemá čo dovoliť nebyť v parlamente, keď je odvolávaný, keď tu máme plynovú krízu. A tie nezmysly, a Laco Kamenický o tom hovoril, tie nezmysly o tom, že sankcie niečo riešia, alebo že nejakým spôsobom ideme naprávať Rusko, aby nerobilo vojny, aby neporušoval ľudské práva. A potom ako je možné, že americký prezident Joe Biden ide prosíkať do Saudskej Arábie, do režimu, ktorý je prakticky totalitárny, kde sa kameňujú ženy, ktorý vedie vojnu s Jemenom, kde už zomrelo stovky tisíc ľudí, tam ide prosíkať o ropu. Tam už nevadí, že tam porušujú ľudské práva, tam už nevadí, že plienia Jemen, že riešia vojensky svoje spory, to už nevadí. Veď tu je toľko pokrytecká, pokrytectva a falošnosti, ale tú najväčšiu falošnosť ja vidím v strane Sloboda a Solidarita, oni nemajú hanby. Tak najskôr, presne ako Laco Kamenický hovoril, im bejzbolkou vybúcha po chrbte Igor Matovič, teraz sa tu hrá, že sa ospravedlňuje, absolútne ich tu si z ich robí dobrý deň a oni nič, oni s plechovým ksichtom to znášajú. Hanba vám!
67. schôdza NR SR - 3.deň - A. dopoludnia
Dátum: 2022-06-28
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

6. Ďakujem pekne. Vážený pán poslanec Takáč, ďakujem pekne za príhovor. Ono toto považujem za škandál, že ceny benzínu, ceny plynu sú dneska na Slovensku v stratosfére a Sulík si odbehne na výletík s dcérkou a pošle sem dvoch, troch svojich kolegov, Kazdu, ktorý je vyučený záhradkár, ktorý tu splieta niečo o terorizme a o zločinoch a podobne. Z tohto sa ľudia nenajedia. My tu jednoducho musíme pomáhať ľuďom, musíme zastropovať ceny, musíme zrušiť sankcie, ktoré nikam nevedú a vy tu tárate v kuse nejaký Putin, nejaký zločin, nejaký terorizmus. Z toho sa ľudia nenajedia. Ja rozumiem, že na Ukrajine je situácia veľmi ťažká. Ale akým spôsobom pomáhajú Ukrajincom sankcie proti Rusku, keď vieme, že kvôli týmto sankciám idú ceny energií hore do rekordných čísiel a tým pádom Putinov režim tieto energie vyváža ešte za lepšie ceny do Indie a Číny. Čiže má ešte viacej peňazí. Čo tým dosahujeme? Iba tým ničíme životnú úroveň ľudí v Európskej únii a predovšetkým na Slovensku. Preto, prosím, zídime z kratšej cesty. To, čo hovoril aj Richard Takáč, sankcie proti Rusku by boli zablokované nie preto, že milujeme Rusko, ale preto, že nijako nepomáhajú a preto, že chceme pomôcť Slovákom, lebo o to nám ide. My sme slovenská sociálna demokracia a je úplnou pravdou, že neoliberáli nikdy nepochopia nič, čo sa vymyká excelovskej tabuľky, ale aspoň tomuto by ste mohli rozumieť, že tu naozaj nejde o to, že by ste pomáhali Ukrajincom. Lebo toto nie je otázka vojny, ale otázka, komu to celé vyhovuje. A tu si položte: Cui bono? V koho prospech? Je toto celé v prospech Európskej únie? Nie, znižuje sa životná úroveň. Toto celé je v prospech Spojených štátoch amerických, konečne to pochopme. Američania budú vyvážať skvapalnený plyn, vidia, ako sa ich rivali oslabujú v spoločnom boji a oni na tom rastú. Toto je celé. Čiže poprosím vás a poprosil by som pána Sulíka, aby sa konečne dopratal do parlamentu, je to jeho psia povinnosť. Ďakujem pekne.